ભારતીય સ્પિનર કુલદીપ યાદવે પાંચમી વન-ડે ચાર વિકેટ ઝડપવાની સાથે શ્રીલંકાના દિગ્ગજ મુથૈયા મુરલીધરનનો સાઉથ આફ્રિકા સામેની સીરીઝમાં સૌથી વધુ વિકેટો લેવાનો રેકોર્ડ પોતાના નામે કર્યો. 6 મેચોની સીરીઝની અત્યાર સુધી રમાયેલી પાંચ મેચોમાં કુલદીપે 16 વિકેટ ઝડપી છે. અગાઉ મુરલીધરને 1998માં રમાયેલી એક ટ્રાઈ-સીરીઝમાં 14 વિકેટો લીધી હતી, જેમાં ત્રીજી ટીમ પાકિસ્તાન હતી. આ લિસ્ટમાં કુલદીપનો સાથી યુઝવેન્દ્ર ચહલ 14 વિકેટ સાથે બીજા ક્રમે છે.